|  |  |  |
| --- | --- | --- |
|  |  |  |
| **GUVERNUL REPUBLICII MOLDOVA** H O T Ă R Â R E nr.\_\_\_\_\_\_ **din** \_\_\_\_ |

**Cu privire la Orchestra Prezidenţială a Republicii Moldova**

În temeiul art.7 lit.b) și e) din Legea nr.136 din 7 iulie 2017 cu privire la Guvern (Monitorul Oficial al Republicii Moldova, 2017, nr.252, art.412), art.32 din Legea nr.98 din 4 mai 2012 privind administrația publică centrală de specialitate (Monitorul Oficial al Republicii Moldova, 2012, nr.160-164, art.537), cu modificările și completările ulterioare, Guvernul HOTĂRĂŞTE:

**1.** La propunerea Ministerului Apărării, se constituie Orchestra Prezidenţială a Republicii Moldova.

**2.** Funcţia de fondator al Orchestrei Prezidenţiale a Republicii Moldova se exercită, în numele Guvernului, de către Ministerul Apărării.

 **3.** Orchestra Prezidenţială a Republicii Moldova este succesorul de drepturi şi obligaţii al autorităţii administrative Orchestra Prezidenţială a Republicii Moldova.

 **4.** Patrimoniul, unităţile de personal stabilite în statele de personal şi bugetul pentru anul 2018 ale autorităţii administrative Orchestra Prezidenţială a Republicii Moldova se transmit Orchestrei Prezidenţiale a Republicii Moldova.

 **5.** Personalul angajat al autorităţii administrative Orchestra Prezidenţială a Republicii Moldova se va transfera în Orchestra Prezidenţială a Republicii Moldova, cu respectarea prevederilor legislaţiei.

 **6.** Se aprobă:

1) Statutul Orchestrei Prezidenţiale a Republicii Moldova, conform anexei nr.1;

2) Structura Orchestrei Prezidenţiale a Republicii Moldova, conform anexei nr.2;

3) Organigrama Orchestrei Prezidenţiale a Republicii Moldova”, conform anexei nr.3.

**7.** Se stabileşte efectivul-limită al Orchestrei Prezidenţiale a Republicii Moldova în număr total de 112 de unităţi, cu un fond anual de retribuire a muncii conform legislaţiei în vigoare.

**8.** Controlul asupra executării prezentei hotărâri se pune în sarcina Ministerului Apărării.

**PRIM–MINISTRU Pavel FILIP**

Contrasemnează:

Ministrul Apărării Eugeniu STURZA